**Gwybodaeth i yrwyr tacsi Pen-y-bont ar Ogwr**

Dim ond adnewyddiadau gyrwyr tacsi y byddwn yn eu prosesu ar hyn o bryd.

Rhaid i chi ddarparu'r holl ddogfennaeth ofynnol h.y. gan gynnwys tystysgrif feddygol neu ffurflen hunan-ddatganiad meddygol, tystiolaeth o'r hawl i aros yn y DU, a Thystysgrif Datgelu a Gwahardd (DBS) (lle bo hynny'n berthnasol).

Os na allwch wneud hyn nawr (h.y. oherwydd nad ydych yn gweithio neu'n methu â gweithio), byddwch yn gallu cyflwyno'ch cais yn ddiweddarach heb unrhyw gosb h.y. cyhyd â bod eich holl ddogfennau'n ddilys ac nad oes gennych unrhyw euogfarnau (*convictions*) pellach, cewch eich ail-drwyddedu o'r dyddiad y cymeradwyir eich cais.

Byddwn yn parhau i anfon llythyrau atgoffa. Rhowch wybod i ni am unrhyw newid cyfeiriad neu fanylion cyswllt cyn gynted â phosibl.

Mae eich llythyr atgoffa yn egluro'r hyn sydd ei angen ar gyfer pob cais penodol. Darllenwch y wybodaeth hon yn ofalus cyn i chi gyflwyno'ch cais.

Os nad oes angen gwiriad meddygol neu DBS ar yrrwr eleni, gallant e-bostio eu ffurflen gais, ynghyd â chopi o du blaen eu trwydded yrru DVLA i licensing@bridgend.gov.uk

Rhaid i chi hefyd ddarparu'r cod gwirio DVLA i ni ei brosesu.

Os oes angen i chi ddarparu tystysgrif feddygol, dylech sganio'r dystysgrif gyda'ch ffurflen gais.

Os oes angen DBS arnoch, neu os oes angen i chi gadarnhau eich Hawl i Weithio, dilynwch y weithdrefn a nodir yn y pecyn llythyr atgoffa. Gofynnir i chi sganio'ch dogfennau DBS a/neu'r dogfennau hawl i weithio i ni.

Ni fydd angen anfon y ddogfennaeth wreiddiol yn nes ymlaen oni bai bod gennym unrhyw ymholiad pellach.

Ar ôl i ni dderbyn cais dilys, byddwn yn cysylltu â chi gyda manylion ar sut i dalu'r ffi.

Ar ôl i'r cais gael ei ddilysu, anfonir trwydded atoch trwy e-bost. Bydd y cerdyn-llun gyrrwr yn dilyn yn ddiweddarach pan fyddwn mewn sefyllfa i anfon y rhain.

Gallwch hefyd bostio cais, gyda'r wybodaeth y cyfeirir ati uchod, i:

Trwyddedu

Swyddfeydd Dinesig

Stryd yr Angel

Pen-y-bont ar Ogwr

CF31 4WB

Fodd bynnag, gan fod mynediad cyfyngedig i wasanaethau post ar hyn o bryd, mae hyn yn debygol o ohirio'ch cais, felly ceisiwch wneud cais mor gynnar ag y gallwch. Unwaith eto, byddwn yn cysylltu â chi i egluro sut i dalu ffi'r drwydded.

Ni fydd unrhyw yrrwr cyfredol nad oes modd ei drwyddedu oherwydd na allan nhw gynhyrchu'r ddogfennaeth ofynnol, neu nad yw'n dymuno gweithio yn ystod argyfwng Covid 19, yn cael ei gosbi. Pan fyddwch yn gwneud cais dilys, fe'i rhoddir o'r dyddiad y cymeradwyir y cais ac ni fydd angen i chi ail-sefyll profion neu brofion gwybodaeth.

Efallai y bydd yn cymryd mwy o amser i ymateb i ymholiadau e-bost, ond mae ein bocs post trwyddedu@bridgend.gov.uk yn cael ei fonitro.